**ΔΕΛΤΙΟ ΤΥΠΟΥ**

**Εκπαιδευτικοί αγώνες επιχειρηματολογίας για λύκεια και πανεπιστήμια**

Η ActionAid σε συνεργασία με την επιστημονική-μη κερδοσκοπική Ελληνική Ένωση για την Προώθηση της Ρητορικής στηνΟι Αγώνες απευθύνονται σε νέους και νέες **15-26 ετών** που φοιτούν σε **λύκεια** και **πανεπιστήμια** (δημόσια και ιδιωτικά) και θα πραγματοποιηθούν το διάστημα Μαρτίου-Απριλίου 2021.

Τα **θέματα** που θα κληθούν να συζητήσουν οι μαθητές και οι φοιτητές είναι **παγκόσμιας εμβέλειας**: ανθρώπινα δικαιώματα, συμπερίληψη, συμμετοχικότητα, προστασία του περιβάλλοντος, καταπολέμηση των διακρίσεων, μετανάστευση και ανάπτυξη, πολιτικές για τους νέους κ.λπ. Σε κάθε αγώνα συμμετέχουν **δύο τριμελείς ομάδες** οι οποίες επιχειρηματολογούν και υποστηρίζουν, ενώπιον κριτών και κοινού, τη θέση που αναλαμβάνουν μετά από κλήρωση, υπέρ ή κατά ενός ορισμένου θέματος. Οι **κανόνες** της παρούσας διοργάνωσης είναι παρόμοιοι με εκείνους των Αγώνων Επιχειρηματολογίας-Αντιλογίας του Υπουργείου Παιδείας με κάποιες μικρές διαφοροποιήσεις.

Για τους υπεύθυνους/-ες καθηγητές/-τριες σχολείων και για τους φοιτητές/-τριες θα διοργανωθούν διαδικτυακές επιμορφωτικές συναντήσεις και βιωματικά εργαστήρια. Σημειώνεται ότι η προετοιμασία των μαθητών και μαθητριών μπορεί να ενταχθεί σε **πολιτιστικό πρόγραμμα**.

Οι «Αγώνες Επιχειρηματολογίας - #ClimateofChange» θα διοργανωθούν ξεχωριστά για μαθητές και για φοιτητές **χωρίς καμία επιβάρυνση των συμμετεχόντων και των φορέων που εκπροσωπούν.** Μέχρι τον Ιούνιο του 2021, θα έχουν επιλεγεί και ανακηρυχθεί οι **νικήτριες ομάδες σε εθνικό επίπεδο,** ήτοι δύο τριμελείς ομάδες μαθητών/-τριών και μία τριμελής ομάδα φοιτητών, οι οποίες θα λάβουν μέρος στους **πανευρωπαϊκούς τελικούς αγώνες,** που προβλέπεται να πραγματοποιηθούν στις **Βρυξέλλες** **αρχές Νοεμβρίου του 2021**.

Ενδιαφερόμενοι/-ες μαθητές/-τριες και φοιτητές/-τριες καλούνται να προεγγραφούν σε πρώτη φάση ατομικά έως τις **15 Δεκεμβρίου 2020** (θα τηρηθεί σειρά προτεραιότητας) μέσω της ηλεκτρονικής φόρμας <https://forms.gle/rLhbah585tkCXZGT6> Σε δεύτερη φάση θα ζητηθεί να δηλώσουν ομάδες ή θα ενταχθούν σε κάποια. Εκπαιδευτικοί και φοιτητές/-τριες που θα ήθελαν να συμμετάσχουν και ως κριτές μπορούν να συμπληρώσουν τη φόρμα <https://forms.gle/eEe2PeZ6gAK1xC6o6> Για περαιτέρω πληροφορίες μπορείτε να επικοινωνήσετε με την Action Aid στο e-mail education.hellas@actionaid.org και με την Ελληνική Ένωση για την Προώθηση της Ρητορικής στην Εκπαίδευση στο e-mail rhetoricedugr@gmail.com.

Οι «Αγώνες Επιχειρηματολογίας - #ClimateofChange» θα πραγματοποιηθούν σε πέντε πόλεις (Αθήνα, Θεσσαλονίκη, Καλαμάτα, Ρέθυμνο και Χώρα Άνδρου) και εντάσσονταιστο ευρωπαϊκό πρόγραμμα "**End Climate Change, Start Climate of Change**" υπό τον συντονισμό της WeWorld. Το πρόγραμμα περιλαμβάνει 16 εταίρους (ευρωπαϊκές ΜΚΟ, πανεπιστήμια και τοπικές δημόσιες αρχές) σε 13 χώρες της Ε.Ε. και χρηματοδοτείται από την **Ευρωπαϊκή Επιτροπή** στο πλαίσιο των δράσεων της **DEAR** (Development Education and Awareness Raising Programme) για την εκπαίδευση σε θέματα ανάπτυξης και ευαισθητοποίησης.



